open-index/open-wikipedia-markdown huggingface dataset:
Semantiese versadiging

**Semantiese versadiging** is ’n sielkundige fenomeen waarin herhaling van ’n woord of frase daartoe lei dat die woord of frase tydelik sy betekenis vir die luisteraar, wat die spraak as herhaalde betekenislose klanke interpreteer, verloor

## Geskiedenis en navorsing 
Die frase “semantiese versadiging” is deur Leon Jakobovits James gemunt in sy doktorale proefskrif wat in 1962 deur McGill-universiteit in Montreal aan hom toegeken is. Die uitdrukking “verbale versadiging” is voor dit gebruik saam met terme wat die idee van geestelike moegheid uitdruk. Die proefskrif het ’n lys bevat van ander terme wat vir die fenomeen gebruik is:

Die proefskrif bied verskeie eksperimente aan wat die werking van die semantiese versadigingseffek demonstreer in verskillende kognitiewe take soos om woorde en figure wat in ’n kort tyd herhalend aangebied word in ’n rangorde te plaas. ’n Voorbeeld van so ’n taak was om woorde te herhaal en dit in konsepte te groepeer, getalle bymekaar te tel nadat dit hardop herhaal is en tweetalige vertalings van woorde in een van die twee tale. In elke geval moes die getoetsde ’n woord of getal vir ’n aantal sekondes herhaal en dan die kognitiewe taak uitvoer deur daardie woord of getal te gebruik. Dit is gedemonstreer dat die herhaling van ’n woord voor die gebruik daarvan in ’n taak, dit taak aansienlik moeiliker geword het.

Die verduideliking vir die fenomeen is dat verbale herhaling ’n spesifieke neurale patroon in die korteks herhaal wat ooreenstem met die betekenis van die woord. Vinnige herhaling veroorsaak dat die periferale sensomotoriese en die sentrale neurale aktiwiteite herhalend plaasvind wat lei tot reaktiewe verhindering. Die gevolg is ’n verlaging in die intensiteit van die aktiwiteit met elke herhaling. Jakobovits James noem hierdie gevolgtrekking die aanvang van “eksperimentele neurosemantiek.”

## Toepassing 
Semantiese versadiging kan help met die vermindering van glossofobie deur mense wat hakkel. Deur herhaling toe te pas word die intensiteit van negatiewe emosies wat gedurende die toespraak opgeroep word, verminder.

## In populêre kultuur 
* In Edgar Allan Poe se kortverhaal *Bernice*, wat in 1835 gepubliseer is, beskryf die protagonis ’n geestestoestand wat veroorsaak het dat hy “ ’n algemene woord eentonig moet herhaal, totdat die klank, deur gereelde herhaling, opgehou het om ’n idee van enige aard, oor te dra”.
* In die episode “The One with the stoned guy” van *Friends* herhaal die karakter waarna in die titel verwys is die woord ‘Tartlets’ totdat die “alle betekenis verloor” het.
* In die episode “Robin 101” van *How I Met Your Mother* herhaal Ted Mosby die woord ‘Bowl’ en verklaar dat “enige woord vreemd klink indien jy dit genoeg sê”.
* Semantiese versadiging word uitgebreid gebruik in Tony Burgess se roman *Pontypool Changes Everything* en in die rolprentaanpassing daarvan.

## Verwysings 
## Verdere naleeswerk 
*  
*  
*  
*  
*   Unpublished Ph.D. Dissertation.
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*  
*
Selandium

Die **Selandium** is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Paleoseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 61,6 tot 59,2&nbsp;miljoen jaar gelede. Dit is voorafgegaan deur die Danium en gevolg deur die Tanetium.

## Naam en definisie
Die basis van die etage word gedefinieer deur die magnetostratigrafiese chronosone C27r, net bo ’n radiasie binne die kalkagtige nanoplanktongenus *Fasciculithus* en deur die eerste verskyning van die nanoplankton *Neochiastozygus perfectus*. Die bokant word gedefinieer deur die begin van die magnetiese chronosone C26n. Die globale stratotipepunt lê in die ontsluiting langs die strand van Itzerun in Spanje.

## Verwysings 
## Bronne 
*  Arenillas, I.; Molina, E.; Ortiz, S. & Schmitz, B.; **2008**: *Foraminiferal and δ13C isotopic event-stratigraphy across the Danian-Selandian transition at Zumaya (northern Spain): chronostratigraphic implications*, Terra Nova **20**: pp 38-44.
*  Bernaola, G., Martín-Rubio, M. & Baceta, J.I., **2009**: *New high resolution calcareous nannofossil analysis across the Danian-Selandian transition at the Zumaia section: comparisons with South Tethys and Danish sections*, Geologica Acta **7**(1-2), pp 79-92.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Danium

Die **Danium** is die eerste chronostratigrafiese etage sowel as geologiese  tydsnede van onderskeidelik die sisteem en periode Paleogeen (serie/epog Paleoseen), en dus van die Kainosoïkum-era. Dit verwys na ’n tydperk sowel as die gesteentes wat in dié tydperk gevorm het. 

Die tydperk was van sowat 66 tot 61,6&nbsp;miljoen jaar gelede. Dit is voorafgegaan deur die Maastricht, die laaste etage/tydsnede van die Kryt-periode en Mesosoïese Era, en is gevolg deur die Selandium.

## Naam en definisie
Die Danium is in 1847 deur die Switserse paleontoloog Pierre Jean Édouard Desor genoem na Denemarke. In die 19de eeu is die Danium dikwels nog gereken as deel van die Kryt omdat baie krytgesteentes in Europa in die Danium afgeset is wat nie duidelik van die onderliggende Maastricht onderskei kan word nie.

Die basis van die etage (die K-Pg-grens) word gedefinieer deur ’n duidelik herkenbare laag ryk aan iridium, wat waarskynlik afkomstig was van die meteoriet-impak wat die Kryt-Paleogeen-uitwissing veroorsaak het waarin onder meer die ammoniete en dinosourusse uitgesterf het. Die bokant word gedefinieer deur die magnetostratigrafiese chronosone C27r, net bo ’n radiasie binne die kalkagtige nanoplanktongenus *Fasciculithus* en deur die eerste verskyning van die nanoplankton *Neochiastozygus perfectus*. 

Die globale stratotipepunt van die Danium lê by die stad El Kef in Tunisië. 

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Molina, E.; Alegret, L.; Arenillas, I.; Arz, J.A.; Gallala, N.; Hardenbol, J.; Salis, K. von; Steurbaut, E.; Vandenberghe, N. & Zaghbib-Turki, D.; **2006**: *The Global Boundary Stratotype Section and Point for the base of the Danian Stage (Paleocene, Paleogene, "Tertiary", Cenozoic) at El Kef, Tunisia: original definition and revision*, Episodes **29(4)**, p. 263-273, ISSN 0705-3797.
Ipresium (stratigrafie)

Die **Ipresium** is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Eoseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 56 tot 47,8&nbsp;miljoen jaar gelede. Dit is voorafgegaan deur die Tanetium en gevolg deur die Lutetium.

## Naam en definisie
Die Ipresium is in 1849 deur die Belgiese geoloog André Dumont genoem na Ieper in België (Frans: *Ypres*). Die huidige etage het egter min gemeen met die oorspronklike definisie. Hoewel die tipeligging oorspronklik in die omgewing van Ieper was, lê die globale stratotipepunt nou in die Dababiya-profiel in die omgewing van Luxor in Egipte.

Die basis van die etage word gedefinieer deur ’n negatiewe δ13C-anomalie en die bokant deur die laaste voorkoms van die Foraminifera-genus *Hantkenina*.

## Klimaat 
Die Ipresium het begin met ’n skielike en kortstondige styging in die klimaat. Dit was ook in die res van die tydsnede baie warm en sou in die daaropvolgende Lutetium warm bly.

## Verwysings 
## Bronne 
*  Dumont, A.H.; **1850**: *Rapport sur la carte géologique du Royaume*, Bulletins de l’Académie Royale des Sciences, des Lettres et des Beaux-Arts de Belgique **16(2)**, p. 351-373.
*  Dupuis, C.; Aubry, M.; Steurbaut, É; Berggren, W.A.; Ouda, K.; Magioncalda, R.; Cramer, B.S.; Kent, D.V.; Speijer, R.P. & Heilmann-Clausen, C.; **2003**: *The Dababiya Quarry Section: Lithostratigraphy, clay mineralogy, geochemistry and paleontology*, Micropaleontology **49(1)**, p. 41-59, ISSN 0026-2803.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Steurbaut, É.; **2006**: *Ypresian*, Geologica Belgica **9(1-2)**, p. 73-93.
Callovium

Die **Callovium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Jura (serie/epog Middel-Jura). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 166,1 tot 163,5&nbsp;miljoen jaar gelede. Dit is voorafgegaan deur die Batonium en gevolg deur die Oxfordium.

## Naam en definisie
Die Callovium is deur die Franse paleontoloog Alcide d'Orbigny genoem na *Callovium*, die Latynse naam vir Chalivoy-Milon in Frankryk. Die basis van die etage word gedefinieer deur die eerste voorkoms van die ammonietgenus *Kepplerites* en die bokant deur die eerste voorkoms van die ammoniet *Brightia thuouxensis*. 

Peltoceras_solidum_Israel.JPG|*Peltoceras solidum*, Israel.
Rhomboteuthis lehmani.jpg|*Rhomboteuthis lehmani*, Frankryk.
Nautilus sp.3 - Jurasico medio.JPG|*Nautilus sp.*, uit Madagaskar.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Villa Park

**Villa Park** is ’n sokkerstadion in Witton in Birmingham, Engeland, met sitplek vir 42&nbsp;682 mense. Dit is sedert 1897 die tuisveld van Aston Villa FC. Die stadion het tussen 1899 en 2005 16 internasionale sokkerwedstryde van Engeland waargeneem en was die eerste stadion in Engeland wat in drie eeu internasionale sokkerwedstryde aangebied het. Voorts het Villa Park reeds 55 halfeindrondes van die FA-beker aangebied.

In 1897 het Aston Villa na die Aston Laer Gronde, ’n sportveld in ’n Victoriaanse pretpark geleë in die voormalige gronde van Aston Hall, ’n Jakobeaanse landhuis. Die stadion het in sy bestaan deur verskeie opgraderings- en ontwikkelingsfases gegaan wat uitgeloop het in die huidige paviljoenopset van Holte Einde, Trinitywegpaviljoen, Noordelike Paviljoen en die Doug Ellis-paviljoen. Die klub het toestemming om die Noordelike Paviljoen te herontwikkel wat sal lei in ’n vermeerderde kapasiteit van 42&nbsp;682 na omenby 50&nbsp;000.

Voor 1914 het ’n fietsrybaan om die buiterand van die speelveld gelê waarop fietsry- en atletiekbyeenkomste gehou is. Buiten sokkerverwante gebruike het die stadion verskeie konserte en ander sportgebeure insluitend bokswedstryde en internasionale ligarugby en rugbywedstryde. In 1999 het die laaste eindstryd van die UEFA Bekerwenner-beker op Villa Park beslis. Villa Park was ook gasheer vir die 2012 FA Gemeenskapskild omdat die Wembley-stadion nie beskikbaar was nie as gevolg van die Olimpiese sokkertoernooi.

## Wedstryde 
### FIFA Sokker-Wêreldbekertoernooi in 1966 
:*Hoofartikel: FIFA Sokker-Wêreldbekertoernooi in 1966*.

### Europese Sokkerkampioenskap 1996 
:*Hoofartikel: Europese Sokkerkampioenskap 1996*.

### Rugbywêreldbeker 2015 
:*Hoofartikel: Rugbywêreldbeker 2015*.

## Verwysings 
## Eksterne skakels
Dendron

**Dendron** (amptelik **Mogwadi**) is 'n dorpie in Capricorn-distriksmunisipaliteit in die Limpopoprovinsie van Suid-Afrika.

Die dorp is 68 km noord van Polokwane uitgelê op die plaas "Duitsland" en aanvanklik bestuur deur 'n gesondheidskomitee. Die naam is afgelei van die Griekse woord vir "boom" en verwys na die oorvloed inheemse bome in die gebied.

## Landbou 
Die plase in die omgewing van Dendron en Vivo is bekend vir hulle goeie aartappelprodukte wat oor die hele land afgelewer word.

## Sien ook 
* Lys van dorpe in Suid-Afrika

## Verwysings
Kurkbasklapper

Die **kurkbasklapper** (*Strychnos cocculoides*) is 'n boom wat inheems in Suid-Afrika is en voorkom in Mpumalanga en Limpopo. Die boom is ook inheems in Angola, Botswana, Burundi, Demokratiese Republiek die Kongo, Gaboen, Kenia, Malawi, Mosambiek, Namibië, Republiek die Kongo, Tanzanië, Zambië en Zimbabwe. Die boom groei in bosveld op sandgrond of rotsagtige heuwels.

## Fotogalery 

Strychnos cocculoides, klappers, b, Waterberg.jpg|Klappers
Strychnos cocculoides, klappers, c, Waterberg.jpg|Klappers van nader
Strychnos cocculoides, stam, a, Waterberg.jpg|Stam
Strychnos cocculoides, stam, b, Waterberg.jpg|Bas

## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* Plants of the World Online

## Eksterne skakels 
* 
*
Stekelblaarklapper

Die **stekelblaarklapper** (*Strychnos pungens*) is 'n boom wat voorkom in Gauteng, Limpopo, Mpumalanga en Noordwes. Dit is ook inheems in Angola, Botswana, Demokratiese Republiek die Kongo, Malawi, Namibië, Republiek die Kongo, Tanzanië, Zambië en Zimbabwe. 

Die boom het stywe blare met stekelpunte. Daar is geen dorings op die boom nie. Die vrugte is blougroen tot geel wanneer dit ryp is. Die boom se FSA-nommer is 628.

## Fotogalery 

Strychnos pungens09.jpg|Bas
Strychnos pungens08.jpg|Blare
Strychnos pungens, blomme, b, Seringveld.jpg|Blomme
Strychnos pungens, vrug, Little Eden.jpg|Vrug

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Rooivoëlbessie

Die **rooivoëlbessie** (*Psychotria zombamontana*) is 'n boom wat deel van die Rubiaceae familie is. Die spesie is inheems aan Malawi, Mosambiek, Suid-Afrika, Tanzanië, Zambië en Zimbabwe. In Suid-Afrika kom die spesie in KwaZulu-Natal, Limpopo en Mpumalanga voor, meer spesifiek in die Lebomboberge en die noordelike Drakensberge.

Die boom se FSA-nommer is 723.1.

## Galery 

Psychotria zombamontana.jpg
Psychotria zombamontana 1DS-II 3-7706.jpg
Psychotria zombamontana 1DS-II 3-7709.jpg
Psychotria zombamontana 1DS-II 3-7711.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Bloubitterbessie

Die **bloubitterbessie** (*Strychnos usambarensis*) is 'n boom wat voorkom noord vanaf Oos-Londen tot in die noorde van KwaZulu-Natal en binnelands tot by Mahikeng asook die ooste van Zimbabwe. Die spesie is inheems in Benin, Burkina Faso, Burundi, Demokratiese Republiek die Kongo, Eswatini, Ghana, Guinee, Ivoorkus, Kenia, Liberië, Madagaskar, Mosambiek, Nigerië, Republiek die Kongo, Rwanda, Sierra Leone, Tanzanië, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
Thompson Boekdrukkery

**Thompson Boekdrukkery** is in 2011 gestig met die doel om Afrikaanse wetenskapfiksie en fantasie-boeke vir volwassenes te publiseer en te bevorder. Hulle het verskeie Afrikaanse boeke in gedrukte asook e-boekvorm gepubliseer. Lesers kan boeke vanaf hulle webtuiste aankoop en skrywers kan manuskripte aan hulle voorlê. Hulle bied ook 'n jaarlikse Afrikaanse wetenskapfiksie en fantasie kortverhaalskryfkompetisie aan. 

Op 12 Mei 2016 word op Afrifiksie se Facebookblad aangekondig dat sy bedrywighede in Augustus 2016 gestaak word:

Drie dae later word uitdruklik gestel dat Afrifiksie en Thompsons Boekdrukkery sonder winsbejag was. Die skrywers is aangemoedig om voort te bly skryf en, indien hul werk by die hoofstroomuitgewers verwerp word, van selfpublikasieuitgewers gebruik te maak.

## Boeke 
Enkele van hul bekende boeke ter illustrasie:
* T!Nax'u, 2012 deur Gerrit van Dijk
* Een biljoen jaar NC, 2012 deur Charles F. Stofberg
* Man...of die Monster, 2013 deur Petronel
* Wanneer die middernagson weer skyn, 2013 deur Petronel
* Jou lewe...vir my liefde, 2013 deur Petronel
* Deur na Nebula Nege, 2014 deur François Verster

## Eksterne skakels 
* Thompson Boekdrukkery se tuisblad
* Facebook-bladsy
Bartonium

Die **Bartonium** is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Eoseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 41,3 tot 38&nbsp;miljoen jaar gelede. Dit is voorafgegaan deur die Lutetium en gevolg deur die Priabonium.

## Naam en definisie
Die Bartonium is in 1857 deur Karl Mayer-Eymar genoem na die Barton-lae by Barton-on-Sea in Hampshire, Engeland. Die oorspronklike tipeligging is in die omgewing van die Highcliffe-ontsluiting in Suid-Engeland; ’n globale stratotipepunt is nog nie vasgestel nie.

Die basis van die etage word gedefinieer deur die verdwyning van die nannoplankton *Reticulofenestra reticulata* en die bokant deur die eerste voorkoms van die nannoplankton *Chiasmolithus oamaruensis*.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Strychnos

**Strychnos** is 'n plant-genus wat hoort tot die familie *Loganiaceae*. Hierdie genus is een van die groter genera met 204 spesies. Die meeste is klein tot middelgroot bome. Alhoewel die klappervrugte eetbaar en smaaklik is, is die kern van die saad giftig omrede dit wisselende hoeveelhede *strignien* bevat - vandaar die generiese naam *Strychnos*.

## Boomspesies 
duimnael|links|Botterklapper

* Bloubitterbessie (*Strychnos usambarensis*)
* Botterklapper (*Strychnos madagascariensis*)
* Geelbitterbessie (*Strychnos mitis*)
* Groenklapper (*Strychnos spinosa*)
* Kaapse kiaat (*Strychnos decussata*)
* Kurkbasklapper (*Strychnos cocculoides*)
* Stekelblaarklapper (*Strychnos pungens*)
* Swartbitterbessie (*Strychnos potatorum*)

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 
* Plants of the World Online
Paddaboom

__NOTOC__

Die **Paddaboom** (*Tabernaemontana elegans*) is 'n klein boom wat in Suid-Afrika voorkom langs die kus van KwaZulu-Natal en die noordelike dele van die Krugerwildtuin. Dit is ook inheems in Eswatini, Kenia, Malawi, Mosambiek, Somalië, Tanzanië en Zimbabwe.

In die droë winter verloor die boom sy blare. Die groot vrugte (6–7&nbsp;cm lank en 4–5&nbsp;cm breed) is leeragtig of houtagtig. Wanneer hulle ryp is, splyt hulle oop en toon die geel pulp daarbinne. Dit word geëet deur mense, ape, bobbejane, renosters, neushoringvoëls en witoorhoutkappers. Die boom se FSA-nommer is 644.

## Fotogalery 

Tabernaemontana elegans 1DS-II 2654.jpg|Wit melksap uit stingel
Toad-tree (Tabernaemontana elegans) flowers (11821772955).jpg|Bloeiwyses
Tabernaemontana elegans S-3287.jpg|Blom
Tabernaemontana elegans 5Dsr 5370.jpg|Gevratte, simmetriese vrug
Tabernaemontana elegans 1DS-II 0972.jpg|Sade in oopgespronge vrug

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Aquitanium

Die **Aquitanium** is die eerste chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Mioseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 23,03 tot 20,43&nbsp;miljoen jaar gelede. Dit is voorafgegaan deur die Chattium en gevolg deur die Burdigalium.

## Naam en definisie
Die Aquitanium is in 1853 deur die Switserse paleontoloog Karl Mayer-Eymar genoem na Akwitanië, ’n gebied in Suidwes-Frankryk. Die globale stratotipepunt van die etage lê in die Lemme-Carrosio-profiel by Carrosio, noord van Genua, Italië. 

Die basis van die etage word gedefinieer deur die begin van die magnetiese chronosone C6Cn.2, die eerste voorkoms van die Foraminifera *Paragloborotalia kugleri* en die laaste voorkoms van die nannoplankton *Reticulofenestra bisecta*; die bokant word gedefinieer deur die eerste voorkoms van die Foraminifera *Globigerinoides altiaperturus* en die einde van die magnetiese chronosone C6An.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Mayer-Eymar, K.; **1858**: *Versuch einer neuen Klassifikation der Tertiär-Gebilde Europa’s*, Verhandlungen der Schweizerischen Naturforschenden Gesellschaft **17–19** (Augustus 1857), p. 70–71 & 165–199.
*  Steininger, F.F.; Aubry, M.P.; Berggren, W.A.; Biolzi, M.; Borsetti, A.M.; Cartlidge, J.E.; Cati, F.; Corfield, R.; Gelati, R.; Iaccarino, S.; Napoleone, C.; Ottner, F.; Rogl, F.; Roetzel, R.; Spezzaferri, S.; Tateo, F.; Villa, G. & Zevenboom, D.; **1997**: *The Global Stratotype Section and Point (GSSP) for the base of the Neogene*, Episodes **20(1)**, p. 23-28.
Serravallium

Die **Serravallium** is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Mioseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 13,65 tot 11,608&nbsp;miljoen jaar gelede. Dit is voorafgegaan deur die Langhium en gevolg deur die Tortonium.

## Naam en definisie
Die Serravallium is in 1864 deur die Italiaanse geoloog Lorenzo Pareto genoem na die Italiaanse dorp Serravalle Scrivia in Piëmont. 

Die basis van die etage word gedefinieer deur die laaste voorkoms van die nannoplankton *Sphenolithus heteromorphus*; die bokant word gedefinieer deur die laaste voorkoms van die nannoplankton *Discoaster kugleri* en die Foraminifera *Globigerinoides subquadratus*, en word ook verbind met die kort magnetiese chronosone C5r.2n.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Pareto, L.; **1864**: ''Note sur la subdivision que l'on pourrait etablir dans les terrains de l'Apennin septentrional'', Bulletin de la Societé Géologique de France **2(22)**, p. 210-277.
Zancleum

Die **Zancleum** is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Plioseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 5,332 tot 3,6&nbsp;miljoen jaar gelede. Dit is voorafgegaan deur die Messinium en gevolg deur die Piasensium.

## Naam en definisie
Die Zancleum is in 1868 deur Giuseppe Seguenza genoem na Zancla, die oorspronklike naam van die Italiaanse stad Messina. Die globale stratotipepunt vir die etage lê in die omgewing van die ou Griekse stad Heraclea Minoa op Sisilië.

Die basis van die etage word gedefinieer deur die einde van die magnetiese chronosone C3r, die eerste voorkoms van die nannoplankton *Ceratolithus acutus* en die uitsterwing van die nannoplankton *Triquetrorhabdulus rugosus*; die bokant word gedefinieer deur die begin van die magnetiese chronosone C2An en die uitsterwing van die Foraminifera-spesies *Globorotalia margaritae* en *Pulleniatina primalis*.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Seguenza, G.; **1868**: *La Formation Zancléenne, ou recherches sur une nouvelle formation tertiaire*, Bulletin de la Societé Géologique de France, séries 2 **25**, pp. 465-485.
*  Van Couvering, J.A.; Castradori, D.; Cita, M.B.; Hilgen, F.J. & Rio, D.; **2000**: *The base of the Zanclean Stage and of the Pliocene Series*, Episodes **23(3)**, pp. 179-187.
Piasensium

Die **Piasensium** is die laaste chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Plioseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 3,6 tot 2,588&nbsp;miljoen jaar gelede. Dit is voorafgegaan deur die Zancleum en gevolg deur die eerste etage/tydsnede van die Kwartêr, die Gelasium.

## Naam en definisie
Die Piasensium is in 1858 deur Karl Mayer-Eymar genoem na die Italiaanse stad Piacenza. Die globale stratotipepunt vir die etage lê by Punta Piccola op Sisilië.

Die basis van die etage word gedefinieer deur die begin van die magnetiese chronosone C2An en die uitsterwing van die Foraminifera-spesies *Globorotalia margaritae* en *Pulleniatina primalis*; die bokant word gedefinieer deur die basis van die magnetiese chronosone C2r en die laaste voorkoms van die nannoplankton-soorte *Discoaster pentaradiatus* en *Discoaster surculus*.

## Verwysings 
## Bronne 
*  Castradori, D.; Rio, D.; Hilgen, F.J. & Lourens, L.J.; **1998**: *The Global Standard Stratotype section and Point (GSSP) of the Piacenzian Stage (Middle Pliocene)*, Episodes **21(2)**, pp. 88-93.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Mayer-Eymar, K.; **1858**: *Versuch einer neuen Klassifikation der Tertiär-Gebilde Europa’s*, Verhandlungen der Schweizerischen Naturforschenden Gesellschaft, Augustus 1857, pp. 70–71 & 165–199.
Burdigalium

Die **Burdigalium** is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Mioseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 20,43 tot 15,97&nbsp;miljoen jaar gelede. Dit is voorafgegaan deur die Aquitanium en gevolg deur die Langhium.

## Naam en definisie
Die Burdigalium is in 1892 deur die Franse geoloog Charles Depéret genoem na Burdigala, die Latynse naam vir die Franse stad Bordeaux. 

Die basis van die etage word gedefinieer deur die eerste voorkoms van die Foraminifera *Globigerinoides altiaperturus* en die einde van die magnetiese chronosone C6An; die bokant word gedefinieer deur die eerste voorkoms van die Foraminifera *Praeorbulina glomerosa* en die einde van die magnetiese chronosone C5Cn.1n.

## Verwysings 
## Bronne 
*  Depéret, C.; **1892**: *Note sur la classification et le parallélisme du Système miocène*, Bulletin de la Societé Géologique de France **3(20)**, p. CXLV-CLVI.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Gelasium

Die **Gelasium** is die eerste chronostratigrafiese etage sowel as geologiese tydsnede van onderskeidelik die huidige sisteem en periode, die Kwartêr (serie/epog Pleistoseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 2,588 tot 1,806&nbsp;miljoen jaar gelede. Dit is voorafgegaan deur die laaste etage/tydsnede van die Neogeen, die Piasensium, en gevolg deur die Kalabrium.

## Definisie
Aan die begin van dié tydperk het die eerste yskappe by die pole ontstaan, wat ook verder oor die aarde versprei het. In min of meer dié tyd het die seewater ook afgekoel, waarmee die ystydperk begin het wat vandag nog voortduur. 

Die basis van die etage word gedefinieer deur die laaste voorkoms van die nannoplankton-soorte *Discoaster pentaradiatus* en *Discoaster surculus*, asook die omkering van die aarde se magneetveld; die bokant word gedefinieer deur die laaste voorkoms van die nannoplankton *Discoaster brouweri* en die Foraminifera *Globigerinoides extremus*, en die eerste voorkoms van *Gephyrocapsa spp.*

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
George Walker

**George Walker** (1853 - 18 Desember 1924) was een van die beweerde ontdekkers van die hoof goudrif aan die Witwatersrand. Hy is in Wigan, Lancashire gebore en het as jongman Suid-Afrika toe gekom waar hy as 'n messelaar gewerk het. Gedurende 1886 het hy by die Struben-broers begin werk.

## Bron 
* Ensiklopedie van Suidelike Afrika, Eric Rosenthal, 1967.
Messinium

[duimnael|240px|links|Gips- en kleilae uit die Messinium in die Sorbasbekken, Suid-[Spanje.]]
Die **Messinium** is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Mioseen). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 7,246 tot 5,332&nbsp;miljoen jaar gelede. Dit is voorafgegaan deur die Tortonium en gevolg deur die Zancleum.

## Naam en definisie
Die Messinium is in 1867 deur die Switserse geoloog Karl Mayer-Eymar genoem na die stad Messina in Italië. Die globale stratotipepunt vir die etage lê in die omgewing van Rabat in Marokko.

Die basis van die etage word gedefinieer deur die eerste voorkoms van die Foraminifera *Globorotalia conomiozea* en lê ongeveer in die middel van die magnetiese chronosone C3Br.1r; die bokant word gedefinieer deur die einde van die magnetiese chronosone C3r, die eerste voorkoms van die nannoplankton *Ceratolithus acutus* en die uitsterwing van die nannoplankton *Triquetrorhabdulus rugosus*.

Tydens die Messinium is die Middellandse See kortstondig afgesluit van die Atlantiese Oseaan en dit het aanleiding gegee tot die Messinium-saliniteitskrisis.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Hilgen, F.; Abdul Aziz, H.; Bice, D.; Iaccarino, S.; Krijgsman, W.; Kuiper, K.; Montanari, A.; Raffi, I.; Turco, E. & Zachariasse, W.-J.; **2005**: *The Global boundary Stratotype Section and Point (GSSP) of the Tortonian Stage (Upper Miocene) at Monte Dei Corvi*, Episodes **28**, p. 6-17.
*  Hsü, K.J.; **1983**: *The Mediterranean Was a Desert*, Princeton University Press, Princeton (New Jersey).
*  Mayer-Eymar, K.; **1858**: *Versuch einer neuen Klassifikation der Tertiär-Gebilde Europa’s*, Verhandlungen der Schweizerischen Naturforschenden Gesellschaft, Jahresversammlung 1857, p. 70–71 & 165–199.
George Harrison

duimnael|Ingang na die George Harrison Park in Johannesburg.

**George Harrison** was 'n prospekteerder wat na bewering die Witwatersrandse goudveld op die plaas Langlaagte ontdek het. Hy was bevriend met George Walker en George Honeyball. Hy het blykbaar die hoofrif in 1886 ontdek. Hy het daarna die Rand verlaat.

## Bron 
* Ensiklopedie van Suidelike Afrika, Eric Rosenthal, 1967.
Guadalupium

Die **Guadalupium** is in die geologiese tydskaal ’n epog of serie in die periode/sisteem Perm. Dit het van sowat 272,3 tot 259,9&nbsp;miljoen jaar gelede geduur. Dit is voorafgegaan deur die Sisuralium en gevolg deur die Lopingium. 

Die Guadalupium word onderverdeel in drie tydsnedes of etages: die Roadium, Wordium en Capitanium. Dit was ’n tydperk met ’n warm, droë klimaat. In die huidige noordweste van Europa is die boonste deel van die Zechstein-groep gevorm en in Noord-Amerika lae tropiese seë vol koraalriwwe.

[duimnael|links|270px||Die [afsettingsgesteentes van die Roggeveld-eskarp word tot die Guadalupium in die Karoo-sekwensie dateer.]]

## Verwysings
Lopingium

Die **Lopingium** is in die geologiese tydskaal die laaste epog of serie in die periode/sisteem Perm. Dit het van sowat 259,8 tot 252,2&nbsp;miljoen jaar gelede geduur. Dit is voorafgegaan deur die Guadalupium en gevolg deur die Vroeë Trias. 

Die Lopingium word onderverdeel in twee tydsnedes of etages: die Wuchiapingium en Changhsingium. Dit was ’n tydperk met ’n buitengewoon kontinentale klimaat met groot droogte. 

## Verwysings
Mississippium

Die **Mississippium** is in die geologiese tydskaal die eerste epog of serie in die periode/sisteem Karboon. Dit het van sowat 358,9 tot 323,2&nbsp;miljoen jaar gelede geduur. Dit is voorafgegaan deur die Laat Devoon en gevolg deur die Pennsylvanium. 

Die Mississippium is genoem na die Amerikaanse rivier Mississippi en word onderverdeel in drie tydsnedes of etages: die Tournaisium, Viséum en Serpukhovium. 

In Noord-Amerika is die Karboon vroeër beskou as twee aparte periodes, die Mississippium en Pennsilvanium. Dié name word selde gebruik tensy oor die Noord-Amerikaanse geologie gepraat word. Elders word meestal gepraat van die "Vroeë Karboon". 

## Verwysings
Middel-Pleistoseen

Die **Ionium** (of **Middel-Pleistoseen**) is ’n chronostratigrafiese etage sowel as geologiese tydsnede van onderskeidelik die huidige sisteem en periode, die Kwartêr. Die tydperk was van sowat 0,781 tot 0,126&nbsp;miljoen jaar gelede. Dit is voorafgegaan deur die Kalabrium en gevolg deur die Tarantium.

Die Ionium word verdeel in verskeie super-etages, wat elk uit ’n aantal ysperiodes (glasiale) en tussen-ysperiodes (interglasiale) bestaan. Die basis van die etage word gedefinieer as die omkering van die aarde se magneetveld tussen die magnetiese chronosones Matuyama en Brunhes.

## Verwysings
Pennsylvanium

Die **Pennsylvanium** is in die geologiese tydskaal die laaste epog of serie in die periode/sisteem Karboon. Dit het van sowat 323,2 tot 298,9&nbsp;miljoen jaar gelede geduur. Dit is voorafgegaan deur die Mississippium en gevolg deur die Sisuralium van die Perm-periode. 

Die Pennsylvanium is genoem na die Amerikaanse deelstaat Pennsilvanië en word onderverdeel in vier tydsnedes of etages: die Bashkirium, Moskovium, Kasimovium en Gzhelium. 

In Noord-Amerika is die Karboon vroeër beskou as twee aparte periodes, die Mississippium en Pennsylvanium. Dié name word selde gebruik tensy oor die Noord-Amerikaanse geologie gepraat word. In Europa word meestal gepraat van die "Laat Karboon" of "Silesium". 

## Verwysings
Pridolium

Die **Pridolium** is die laaste chronostratigrafiese serie sowel as geologiese  epog van onderskeidelik die sisteem en periode Siluur. Dit verwys dus na ’n tydperk sowel as die gesteentes wat in dié tydperk gevorm het. Die Pridolium word nie onderverdeel in tydsnedes nie. 

Die tydperk was van sowat 423 tot 419,2&nbsp;miljoen jaar gelede. Dit is voorafgegaan deur die etage/tydsnede Ludfordium van die Ludlow-serie en is gevolg deur die eerste etage/tydsnede van die Devoon, die Lochkovium.

## Naam en definisie
Die Pridolium is genoem na die stadsdeel Přidoli in die Tsjeggiese hoofstad, Praag. Die globale stratotipepunt lê in die Požáry-seksie in die Daleje-dal by Praag.

Die basis van die serie word gedefinieer deur die eerste voorkoms van die graptoliet *Monograptus parultimus* en die bokant deur die eerste voorkoms van die graptoliet *Monograptus uniformis*. 

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
* Kríz, J.; 1989: *The Přídoli Series in the Prague Basin (Barrandium area, Bohemia)*, in: Holland, C.H. & Bassett, M.G. (red.): *A global standard for the Silurian System*, National Museum of Wales, Geological Series **9**, p. 90-100.
Bospaddaboom

Die **bospaddaboom** (*Tabernaemontana ventricosa*) is 'n middelgroot boom wat voorkom noord van Durban tot by die grens van Mosambiek en ook in die oostelike hooglande van Zimbabwe. Die boom groei in woudrande en onder die kruin van woude. Die boom se FSA-nommer is 645.

## Galery 

Lêer:Tabernaemontana ventricosa, vrugte, Krantzkloof NR.jpg|Vrugte op woudvloer

## Verwysings 
## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* REDLIST Sanbi
* Plant of the World Online

## Eksterne skakels 
*
Horingpeultjieboom

Die **horingpeultjieboom** (*Diplorhynchus condylocarpon*) is 'n klein boom wat voorkom in die noordelike bosveld van Suid-Afrika. Dit kom ook feitlik regdeur Zimbabwe voor en weswaarts deur die noorde van Botswana en die Caprivi asook die noorde van Namibië. Daar is net een spesie in die genus en dit is dus 'n monotipiese takson.

## Galery 

Diplorhynchus condylocarpon00.jpg|Loof, bloeiwyse, blom en vrug
Diplorhynchus condylocarpon 1-DS-II 3-1678.jpg|Blomme
Diplorhynchus condylocarpon 50D 2288.jpg|Met loof gewissel, Limpopo

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
Projek Fluit

**Projek Fluit** (later hernoem na die *Gekonsolideerde Projek Fluit*) is 'n Suid-Afrikaanse spioenasieprogram. In 2006 is 'n ooreenkoms tussen die Suid-Afrikaanse regering en 'n Russiese maatskappy, Mashinostroyenia, aangegaan vir die lewering van 'n *Kondor-E* spioenasiesatelliet. Die kontrak ter waarde van R1,2-miljard rand (genommer 710/303/060001) is op 19 Mei 2006 onderteken. Die Kondor-E kan na bewering radarbeelde van voorwerpe so klein as motors in die nag deur wolkbedekking waarneem.

Die maatskappy het glo in 2008 ‘n brief van beswaar aan Suid-Afrika gestuur omdat hulle nog geen betaling ontvang het nie. Die destydse Minister van Verdediging, Mosiuoa Lekota, het vermoedelik die kontrak gevries. Sy opvolger, Lindiwe Sisulu het later vasgestel dat die kontrak na die Departement van Wetenskap en Tegnologie onder minister Naledi Pandor oorgeplaas is.

Volgens die Departement van Staatsveiligheid is alle inligting oor die satelliet geklassifiseerd. Daar bestaan tans onsekerheid of die satelliet wel bestaan of nie.

## Verwysings
Fraport

**Fraport AG** (afgelei van *Frankfurt Airport*, volledige naam: *Fraport AG Frankfurt Airport Services Worldwide*) is die beheermaatskappy van die lughawe van Frankfurt am Main, die grootste in Duitsland. Die aandelemaatskappy, wat merendeels in staatsbesit is, het ook belange in ander Duitse en buitelandse lughawens.

*Fraport AG* se aandele word in die Duitse MDAX-aandelemark-indeks gelys. Die grootste aandeelhouers is die deelstaat Hesse (31,94 persent), die stad Frankfurt am Main (20,40 persent) en die Federale Republiek van Duitsland (18,27 persent)
Sisuralium

Die **Sisuralium** is in die geologiese tydskaal ’n epog of serie in die periode/sisteem Perm. Dit het van sowat 298,9 tot 272,3&nbsp;miljoen jaar gelede geduur. Dit is voorafgegaan deur die Pennsylvanium van die Karboon-periode en gevolg deur die Guadalupium. 

Die Sisuralium word onderverdeel in vier tydsnedes of etages: die Asselium, Sakmarium, Artinskium en Kungurium. 

## Verwysings
Charles Nqakula

**Charles Nqakula** (gebore 13 September 1942) is 'n Suid-Afrikaanse politikus. Hy het vanaf September 2008 tot 2009 as die Minister van Verdediging gedien. Van Mei 2002 tot September 2008 was hy die Minister van Veiligheid en Sekuriteit. Op 24 Junie 2012 het die Suid-Afrikaanse president, Jacob Zuma hom as Suid-Afrika se hoë kommissaris in die Republiek van Mosambiek aangestel.
Geologiese tydskaal

duimnael|280px|’n Kunstenaar se voorstelling van die geologiese tydskaal in die vorm van ’n spiraal.

Die **geologiese tydskaal** is ’n indeling van die geskiedenis van die aarde in geologiese tydperke. Dit word bepaal deur die ouderdom van rotse.

Die geologiese tydskaal word meestal deur aardwetenskaplike (soos geoloë, paleontoloë, geofisici, geochemici en paleoklimatoloë) gebruik om die tye van en verhoudings tussen gebeure in die geologiese geskiedenis te beskryf. Die tydskaal is opgestel deur middel van die bestudering van rotslae en die waarneming van die verhoudings tussen hulle, asook die kenmerkende verskynsels soos litologieë, paleomagnetiese eienskappe en fossiele. 

Verskeie tydskale is al opgestel, maar in die geologie word die laaste weergawe gebruik van die Internasionale Kommissie oor Stratigrafie (IKS), 'n liggaam van die Internasionale Vereniging van Geologiese Wetenskaplikes, waarvan die hoofdoel is om globale chronostratigrafiese eenhede van die Internasionale Chronostratigrafiese Kaart te definieer. Dit word weer gebruik om die verdeling van geologiese tyd te definieer. Die chronostratigrafiese verdelings word op hulle beurt gebruik om geochronologiese eenhede te definieer. volg die tabel van geologiese tyd in dié artikel die riglyne van die IKS. Dit volg heel onder.

## Terminologie 
Die geologiese tydskaal word verdeel in chronostratigrafiese eenhede en hulle ooreenstemmende geochronologiese eenhede. In sommige gebiede word streeksterme egter steeds gebruik.

Chronostratigrafie is die element van stratigrafie wat te doen het met die verhouding tussen rotse en die relatiewe meting van geologiese tyd. 'n Chronostratigrafiese eenheid is 'n rots, met of sonder lae, wat gedefinieer is tussen spesifieke stratigrafiese horisonne wat spesifieke intervalle van geologiese tyd verteenwoordig. Hulle sluit alle rotse in wat verteenwoordigend is van 'n spesifieke interval van geologiese tyd, en net dié interval.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .

## Skakels
Nosiviwe Mapisa-Nqakula

**Nosiviwe Mapisa-Nqakula** (gebore 13 November 1956) is 'n Suid-Afrikaanse politikus. Sy was van 2004 tot 2009 die Minister van Binnelandse Sake. Vanaf 2009 tot 2012 het sy as die Minister van Korrektiewe dienste gedien in die kabinet van president Jacob Zuma. In Junie 2012 is sy as die Minister van Verdediging en Militêre Veterane aangestel, 'n pos wat sy tot 5 Augustus 2021 beklee het. 

Sy is op 19 Augustus 2021 as die Speaker van die Nasionale Vergadering aangewys.

In Maart 2024 is op Mapisa-Nqakula se woning in Johannesburg deur die polisie toegeslaan as deel van ’n geregtelike ondersoek na die omkoperybewerings wat gemaak is toe sy minister van verdediging was.

## Verwysings 
## Eksterne skakels 
* Nosiviwe Mapisa-Nqakula op People's Assembly

|-

|-
Joe Modise

**Johannes "Joe" Modise** (1929–2001) was 'n Suid-Afrikaanse politikus. Hy was een van die stigterslede van Umkhonto we Sizwe, die ANC se militêre vleuel. Van 1994 tot 1999 het hy as Suid-Afrika se eerste swart Minister van Verdediging gedien.
Spessart

220px
**Spessart**

----
**Maak deel uit van die** 
Suidwes-Duitse Platorand

----

**Strek oor die deelstate** 
Hesse en Beiere 

----

**Oppervlakte** 
2&nbsp;440 km²

----

**Ligging in Duitsland**
200px

----

**Hoogste bergpiek**
Geiersberg (586 m)

Die **Spessart** is 'n Suidwes-Duitse middelgebergte tussen Vogelsberg, Rhön en Odenwald wat oor die deelstate Beiere en Hesse strek en een van die grootste bosgebiede in die land (merendeels beuke- en eikebome). Die hoogste bergpiek met 586 meter bo seevlak is die Geiersberg in die dig beboste Hoë Spessart. Twee natuurparke is in die bergreeks geleë, die Natuurpark Hessiese Spessart (740 km²) en die Natuurpark Spessart in Beiere (1&nbsp;700 km²). 'n Aantal skaars plantspesies word in die gebied aangetref.

Die bergreeks se naam is afgelei van die Duitse terme *Specht* ("speg") en *Hardt* ("bergwoud") en beteken dus "Woud van spegte".

## Verwysings
Kobie Coetsee

**Hendrik Jacobus "Kobie" Coetsee** (19 April 1931 - 29 Julie 2000) was 'n Suid-Afrikaanse prokureur en politikus. Hy was van 7 Oktober 1980 tot 31 Maart 1993 die Minister van Justisie. Van 1 April 1993 tot 11 Mei 1994 het hy as die Minister van Verdediging gedien.  Hy het ook as onderhandelaar vir die Nasionale Party tydens die land se oorgang na 'n volledige demokrasie opgetree. Na die verkiesing van 1994 is hy tot president van die senaat verkies (later na die Nasionale Raad van Provinsies hernoem). Hoewel die ANC 'n gemaklike meerderheid gehad het, beklee hy hierdie posisie tot in 1997.

## Biografie 
Hendrik Jacobus Coetsee is op 19 April 1931 in Ladybrand, 'n landboudorp in die Oos-Vrystaat, gebore. Hy het regte aan die Universiteit van die Vrystaat gestudeer en hom as 'n prokureur gekwalifiseer.

Coetsee is in 1956 getroud en het twee seuns en drie dogters gehad, maar blykbaar 'n jarelange skelm verhouding met die politikus Adrienne Koch gehad.

Hy is op 29 Julie 2000 in Bloemfontein aan 'n hartaanval oorlede.

## Verwysings
Lindiwe Sisulu

**Lindiwe Nonceba Sisulu** (gebore 10 Mei 1954) is 'n Suid-Afrikaanse politikus, van 1994 tot 2023 'n lid van die parlement en die African National Congress (ANC) se Nasionale Uitvoerende Komitee, en van Mei 2019 tot Augustus 2021 minister van menslike nedersettings, water en sanitasie in die tweede kabinet van Cyril Ramaphosa, en laaste minister van toerisme. President Cyril Ramaphosa het haar in Maart 2023 uit sy kabinet afgedank, wat haar bedanking uit die Nasionale Vergadering aanleiding gegee het.

Sisulu dien in die kabinette van Jacob Zuma van 2004 tot 2009 as minister van behuising, van 2009 tot 2012 as minister van verdediging en militêre veterane, van 2012 tot 2014 as minister van staatsdiens en administrasie, van 2014 tot 2018 as minister van menslike nedersettings, en in die eerste kabinet van Cyril Ramaphosa van 2018 tot 2019 as minister van internasionale betrekkinge en samewerking.

Lindiwe Sisulu is die dogter van Albertina Thetiwa en Walter Sisulu, in lewe beide prominente anti-apartheidaktiviste van die ANC. Sy is die suster van die joernalis Zwelakhe Sisulu en die politikus Max Sisulu, albei ANC-lede.

## Dagvaarding deur die Stad Johannesburg 
In April 2019 word Sisulu deur die Johannesburgse Metro gedagvaar vir die vereffening van 'n water-en-elektrisiteitrekening wat R537&nbsp;000 beloop het by een van haar wonings in Bellevue, Johannesburg. Volgens die *Sunday Times* het Sisulu hierdie rekening tussen 2010 en 2014 opgeloop terwyl sy minister van menslike nedersettings was. 'n Senior amptenaar in die stadsraad wat verbonde is aan die ANC het Sisulu se skuld aan die stadsraad in 2015 onwettig gekanselleer, wat Sisulu in staat gestel het om 'n belastingsertifikaat te ontvang sodat sy die huis kon verkoop.

## Verwysings 
## Eksterne skakels 
* 
* Lindiwe Sisulu op People's Assembly

|-

|-

|-

|-

|-

|-
Duitser

**Duitser** kan na een van die volgende verwys:

* 'n Boorling of burger van Duitsland, sien Duitsers
* 'n vissoort, sien Duitser (vis)

## Sien ook 
* Wes-Duitsland, die voormalige Bondsrepubliek Duitsland, so genoem tydens die Koue Oorlog van Mei 1949 tot Oktober 1990.
* Duitse Demokratiese Republiek, wat as Oos-Duitsland bekend gestaan het, ook tydens die Koue Oorlog.
* Duits-Kameroen
* Duits-Oos-Afrika
* Duits-Suidwes-Afrika

## Eksterne skakels 
*
Malakka

duimnael|Die Maleise skiereiland.
duimnael|Malakka

**Malakka** (Maleis: *Melaka*) is 'n staat in Maleisië. Die hoofstad is die gelyknamige stad, Malakka, met 'n inwonertal van 872&nbsp;900 (2015-sensus).

## Geografie en demografie 
Die staat is geleë in die suidweste van die Maleise skiereiland, aan die Straat Malakka, ongeveer 80&nbsp;km van die Indonesiese eiland Sumatra. Malakka grens in die noorde aan die Maleise staat *Negeri Sembilan* en in die ooste aan *Johor*. Malakka is 'n klein staat met 'n totale oppervlak van 1650&nbsp;km².

Inheemse Maleisiërs (50%) en Sjinese Maleisiërs (40%) vorm die twee grootste etniese groepe. Die Indiese Maleisiërs wat vanaf Indië afkomstig is vorm 'n minderheidsgroep.

Daar is ook 'n klein Europese minderheid van afstammelinge van vroeëre koloniale oorheersers. Onder andere afstammelinge van Portugese, wat 'n antieke Portugees-kreoolse taal praat, genaamd Kristangs. Daarnaas bestaan daar ook nog enkele afstammelinge van Nederlanders en Britte.

Verder vorm Malakka 'n belangrike vesting vir die Peranakan. Baie van hulle het hulself as gevolg van die handel tussen Indië en Sjinese in die pre-koloniale tyd hier gevestig.

## Bestuurlike indeling 
Malakka is in drie distrikte onderverdeel:
* Alor Gajah
* Melaka Tengah (Sentraal-Malakka)
* Jasin
Hierdie distrikte is verder in 81 subdivisies verdeel.

## Geskiedenis
In 1377 word deur Majapahit 'n strafekspedisie gehou teen Parameswara, die Hindoe-prins van Palembang op Sumatra. Hy vlug na Malakka en stig daar in 1390 'n koninkryk. Hy regeer 1390-1414. Hy nooi die *orang laut*, die nomades van die see wat die handel in die argipel beheers om in Malakka 'n handelsentrum te stig. Siam is 'n groot bedreiging van sy onafhanklike ryk en in 1405 soek hy beskerming van die Chinese. Die enorme Chinese vloot van admiraal Zheng He (Cheng Ho) besoek Malakka reëlmatig tot 1434..
Die *orang laut* is hoofsaaklik Moslems en Parameswara het moontlik self op die einde van sy lewe ook Moslem geword en word ook Iskandar Syah genoem.  Sy twee opvolgers Megat Iskandar Syah (1414-1424) en Muhammad Syah (1424-1444) was ook Moslems, die vierde sultan Parameswara Dewa Syah (1445-1446) was dalk 'n Hindoe. Hy word skielik vermoor en vervang deur sy halfbroer, sultan Muzaffar Syah (1446-1459). Islam is sedert sy bewind die heersende religie.  In sy tyd ontwikkel Malakka tot 'n belangrike staat wat aan altwee kante van die Straat gebied beheers en voedsel, tin, goud en peper produseer en handel oor die hele argipel dryf.

Dit trek die aandag van die Portugese wat in 1510 Goa op die kus van Indië verower. Hulle stuur eers vir Diogo Lopes de Sequeira om vreedsame handelsbetrekkings met Malakka te bewerkstellig. Hy word in 1509 deur sultan Mahmud Syah (1488-1528) eers goed ontvang, maar die Muslem-handelaars is bedug vir hierdie nuwe kompetisie. Hulle dood heelparty van sy mans. In April 1511 stuur die Portugese 'n vloot vanuit Goa met 17/18 skepe en 1200 mans en verower Malakka.

## Eksterne skakels 
* Meer oor Malakka op Maleisie.be
* 

## Verwysings